**Радиоактивна контаминација**

**Под радиоактивном контаминацијом** подразумева се свако непожељно присуство извора јонизујућих зрачења у некој средини, изнад нивоа природног зрачења или изнад максимално дозвољеног нивоа зрачења. Кроз ланац исхране радионуклиди доспевају у човеков организам и врше деструкцију ткива и органа. Извори јонизујућег зрачења могу бити природни и вештачки.

***Природни извори зрачења***. — Установљено је око 60 радиоактивнп елемената који се налазе у води и ваздуху, одакле доспевају у храну. Осим њих, у природне изворе зрачења спадају: космички зраци, који директно озрачавају земљу; радионуклиди присутни у природи; гас радон; пепео термоелектрана на угаљ, који садржи радиоактивни торијум и радон; фосфатна руда која садржи високе концентрације уранијума, а користи се за производњу минералних ђубрива (нарочито су опасна течна фосфатна ђубрива).

***Вештачки радионуклиди*** настају нуклеарним реакцијама у акцидентима (нуклеарни реактори, експлозије оружја, хаварије нуклеарних електрана, медицински извори и сл.). Најзачајнији су они који се налазе у радиоактивној прашини, који се крећу топосфером, најнюютм слојем атмосфере, и могу стићи веома далеко и до великих висина. Годишње око 10% радионуклида присутних у топосфери пада на тло и контаминира њиве, шуме, воду, а путем ланца исхране радионуклиди доспевају у човеков организам и врше деструкцију ћелија.